CELEX: 62015TN0161
Language: da
Date: 2015-04-01 00:00:00
Title: Sag T-161/15: Sag anlagt den 1. april 2015 — Brinkmann (Steel Trading) m.fl. mod Kommissionen og ECB

7.9.2015   
            
            
               DA
            
            
               Den Europæiske Unions Tidende
            
            
               C 294/68
            
         Sag anlagt den 1. april 2015 — Brinkmann (Steel Trading) m.fl. mod Kommissionen og ECB
   (Sag T-161/15)
   (2015/C 294/83)
   Processprog: engelsk
   
      Parter
   
   
      Sagsøgere: Brinkmann (Steel Trading) Ltd (London, Det Forenede Kongerige), Dalmar investments Ltd (Tortola, De Britiske Jomfruøer), Darlows Consultants Ltd (Nassau, Bahamas), Forestborne Ltd (Tortola), International Corporate Management Company SA (Luxembourg, Luxembourg), Kraxis Investments Ltd (Nicosia, Cypern), Magnamox Management Ltd (Nicosia), Megamatic Technologies Ltd (Nicosia), Windward Yachting Ltd (Sliema, Malta), Chupit Ltd (Nicosia), Coburg Investments (Overseas) Ltd (Nicosia), First Trade International Ltd (Tortola), Fitinvest Ltd (Limassol, Cypern), Halman Consultants (Overseas) Ltd (Tortola), Limtan Investments Ltd (Lanarca, Cypern), Minnesota Trading Ltd (Nicosia), Protoconsult Ltd (Nicosia), Transcoal Trading Ltd (Nicosia), and Veft Management Ltd (Nicosia) (ved barrister R. Nowinski)
   
      Sagsøgt: Europa-Kommissionen og Den Europæiske Centralbank
   
      Sagsøgernes påstande
   
   
               —
            
            
               Den Europæiske Union pålægges at erstatte det tab, som sagsøgerne har lidt, som følge af vedtagelsen og anvendelsen af aftalememorandummet om specifikke økonomisk-politiske betingelser med de beløb, som fremgår af stævningen, eller det beløb, som Domstolen finder, sagsøgerne har krav på.
            
         
               —
            
            
               Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1.
            
            
               Første anbringende vedrører en tilsidesættelse af artikel 18 i traktaten om Den Europæiske Unions funktionsmåde og artikel 21, stk. 2, i Den Europæiske Unions charter om grundlæggende rettigheder, idet Kommissionen og ECB handlede ulovligt, da de forskelsbehandlede Cypern og derved direkte forskelsbehandlede indskydere i cypriotiske banker.
            
         
               2.
            
            
               Andet anbringende vedrører det forhold, at Kommissionen og ECB handlede ulovligt, idet de tilsidesatte indskydernes ret til beskyttelse af ejendomsretten, som er sikret i Den Europæiske Unions charter om grundlæggende rettigheder.
            
         
               3.
            
            
               Tredje anbringende vedrører en tilsidesættelse af artikel 5, stk. 4, i traktaten om Den Europæiske Union, idet Kommissionen og ECB handlede ulovligt, da de tilsidesatte proportionalitetsprincippet ved udarbejdelsen af aftalememorandummet om specifikke økonomisk-politiske betingelser, som er forhandlet af Kommissionen og ECB under Den Europæiske Stabilitetsmekanismes myndighed.